2018.gada Rīkojums Nr.

Rīgā (prot. Nr. )

**Par valsts nekustamā īpašuma d/s Tumšupe Nr.168,** “**Tumšupē 168”, Podkājās, Ropažu novadā, nodošanu Ropažu novada pašvaldības īpašumā**

1. Atļaut Finanšu ministrijai saskaņā ar Publiskas personas mantas atsavināšanas likuma 42.panta pirmo daļu, 43.pantu un 45.panta pirmo daļu nodot bez atlīdzības Ropažu novada pašvaldības īpašumā valstij piederošo nekustamo īpašumu d/s Tumšupe Nr.168 (nekustamā īpašuma kadastra Nr. 8084 004 0180) – zemes vienību (zemes vienības kadastra apzīmējums 8084 004 0180) 710 m2 platībā un būvi (būves kadastra apzīmējums 8084 004 0180 001) – “Tumšupē 168”, Podkājās, Ropažu novadā, kas ierakstīts zemesgrāmatā uz valsts vārda Finanšu ministrijas personā, kopā ar būvi (būves kadastra apzīmējums 8084 004 0180 002), lai nodrošinātu likuma “Par pašvaldībām” 15.panta pirmās daļas 9.punktā noteiktās pašvaldības autonomās funkcijas - sniegt palīdzību iedzīvotājiem dzīvokļa jautājumu risināšanā- izpildi.

2. Ropažu novada pašvaldībai šā rīkojuma 1.punktā minēto valsts nekustamo īpašumu bez atlīdzības nodot valstij, ja tas vairs netiek izmantots šā rīkojuma 1.punktā minētas funkcijas īstenošanai.

3. Ropažu novada pašvaldībai, nostiprinot zemesgrāmatā īpašuma tiesības uz šā rīkojuma 1.punktā minēto nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Ropažu novada pašvaldība nodrošina šā rīkojuma 1.punktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2.apakšpunktā minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents M.Kučinskis

Finanšu ministre D.Reizniece-Ozola

Iesniedzējs:

Finanšu ministre D.Reizniece-Ozola